15.11.2022
FI
Euroopan unionin virallinen lehti
C 434/61 Torstai 7. huhtikuuta 2022
J. ottaa huomioon, että akateemisten tutkimusten (3) mukaan fossiilisten polttoaineiden tuonnin kieltäminen Venäjältä vaikuttaisi EU:n talouskasvuun, mikä vastaisi arviolta alle kolmen prosentin BKT-menetyksiä, kun taas Venäjän taloudelle samalla ajanjaksolla mahdollisesti aiheutuvat tappiot olisivat 30 prosenttia BKT:stä ja niillä olisi ratkaiseva merkitys Venäjän hyökkäysten pysäyttämisessä;
K. ottaa huomioon, että puhemies Metsola puhui Ukrainan parlamentille 1. huhtikuuta 2022 ja tapasi Ukrainan presidentin ja pääministerin sekä poliittisten ryhmien johtajat Euroopan parlamentin puolesta;
1. tuomitsee mitä jyrkimmin Venäjän federaation hyökkäyssodan Ukrainaa vastaan sekä Valko-Venäjän osallistumisen tähän sotaan ja vaatii Venäjää lopettamaan välittömästi kaikki sotatoimet Ukrainassa ja vetämään ehdoitta kaikki joukot ja sotilastarvikkeet Ukrainan koko kansainvälisesti tunnustetulta alueelta; suree Ukrainan kansan kanssa heidän tuskallisia menetyksiään ja kärsimyksiään;
2. korostaa, että sotilaallinen hyökkäys ja maahan tunkeutuminen rikkovat vakavasti kansainvälistä oikeutta, erityisesti Geneven yleissopimusta ja sen lisäpöytäkirjoja ja YK:n peruskirjaa, ja kehottaa Venäjän federaatiota täyttämään jälleen YK:n turvallisuusneuvoston pysyvän jäsenen velvollisuudet rauhan ja turvallisuuden ylläpitämisessä ja noudattamaan Helsingin päätösasiakirjan, uutta Eurooppaa koskevan Pariisin peruskirjan ja turvatakeita koskevan Budapestin muistion mukaisia sitoumuksiaan; pitää Venäjän hyökkäystä Ukrainaan hyökkäyksenä suvereenia maata vastaan mutta myös Euroopan yhteistyön ja turvallisuuden periaatteita ja mekanismia sekä sääntöihin perustuvaa kansainvälistä järjestystä vastaan, sellaisina kuin ne on määritelty YK:n peruskirjassa;
3. ilmaisee tyrmistyksensä ja paheksuntansa ilmoitetuista julmuuksista, mukaan lukien siviilien raiskaukset ja teloitukset, pakkosiirrot, ryöstöt ja iskut siviili-infrastruktuuriin, kuten sairaaloihin, terveydenhuoltolaitoksiin, kouluihin, väestönsuojiin ja ambulansseihin, ja konfliktialueilta Venäjän asevoimien kanssa ennalta sovittujen humanitaaristen käytävien, joita sijaitsee joissakin miehitetyissä Ukrainan kaupungeissa, kuten Butšassa, kautta pakenemaan pyrkivien siviilien ampumisesta; painottaa, että sotarikoksiin ja muihin vakaviin oikeuksien rikkomuksiin syyllistyneet henkilöt sekä vastuulliset hallinnon virkamiehet ja sotilasjohtajat on saatettava vastuuseen teoistaan; muistuttaa, että kansainvälinen yhteisö on velvollinen toimimaan sotarikosten ja kansanmurhan yhteydessä ja sen olisi hyödynnettävä kaikkia käytettävissään olevia välineitä; tukee täysin Kansainvälisen rikostuomioistuimen syyttäjän käynnistämää tutkintaa sotarikoksista ja rikoksista ihmisyyttä vastaan sekä YK:n ihmisoikeusvaltuutetun toimiston tutkintakomission työtä; kehottaa EU:n toimielimiä toteuttamaan kaikki tarvittavat toimet kansainvälisissä instituutioissa ja menettelyissä sekä Kansainvälisessä rikostuomioistuimessa tai muissa asianmukaisissa kansainvälisissä tuomioistuimissa, jotta Vladimir Putinin ja Aljaksandr Lukašenkan toimista voidaan nostaa syytteitä sotarikoksina ja rikoksina ihmisyyttä vastaan, ja osallistumaan aktiivisesti niiden tutkintaan; kehottaa perustamaan Ukrainassa tehtyjä rikoksia käsittelevän YK:n erityistuomioistuimen; katsoo, että olisi aiheellista hyödyntää kansainvälistä, puolueetonta ja riippumatonta mekanismia Ukrainassa tehtyjä sotarikoksia koskevien kansainvälisten tutkimusten tukemiseksi; kehottaa jäsenvaltioita ja EU:ta vahvistamaan valmiuksiaan torjua tehokkaasti sotarikoksiin syyllistyneiden tai niihin osallistuneiden rankaisemattomuutta;
4. toistaa, että aseiden toimittamista on jatkettava ja lisättävä, jotta Ukraina voi puolustautua tehokkaasti; toteaa jälleen tukevansa kaikkea yksittäisten jäsenvaltioiden taholta sekä yhteisesti Euroopan rauhanrahaston kautta tarjottavaa puolustusapua Ukrainan asevoimille; panee tyytyväisenä merkille päätöksen kasvattaa Ukrainalle Euroopan rauhanrahaston kautta annettavaa apua vielä 500 miljoonalla eurolla ja kehottaa lisäämään edelleen konkreettisia rahoitusosuuksia Ukrainan puolustusvalmiuksien kiireellisen vahvistamisen mahdollistamiseksi sekä kahdenvälisesti että Euroopan rauhanrahaston puitteissa;
5. kehottaa perustamaan turvallisia reittejä ja humanitaarisia käytäviä pommituksia pakenevien siviilien evakuoimiseksi ja vahvistamaan EU:n humanitaarisen avun verkostoja Ukrainassa (mukaan lukien polttoaineet, elintarvikkeet, lääkkeet, juomavesihuolto, energian tuotanto ja liikkuvat kampukset); ehdottaa, että komissio ottaa käyttöön Ukrainaa koskevia vertaistukiohjelmia avun tuloksellisuuden lisäämiseksi; kehottaa kiinnittämään erityistä huomiota sekä ilman saattajaa olevien alaikäisten että perheidensä kanssa pakenevien lasten tilanteeseen ja kehottaa kohtelemaan jokaista turvapaikkaa hakevaa lasta ensisijaisesti lapsena ja varmistamaan kaikkien Ukrainasta pakenevien henkilöiden suojelun heidän sosiaalisesta tai etnisestä taustastaan, sukupuolestaan, seksuaalisesta suuntautumisestaan, kyvyistään tai maahanmuutta­
(3)
Mukaan lukien Bachmann et al., Euroopan keskuspankki, Deutsche Bank Research, Oxford Economics, Goldman Sachs jne., josta Saksan talousasiantuntijoiden neuvosto (Sachverständigenrat zur Begutachtung der gesamtwirtschaftlichen Entwicklung) on antanut maaliskuussa 2022 laatimassaan kertomuksessa yhteenvedon ”Auswirkungen eines möglichen Wegfalls russischer Rohstoffliefe­ rungen auf Energiesicherheit und Wirtschaftsleistung: Auszug aus der aktualisierten Konjunkturprognose 2022 und 2023”.